MK ออกหุ้นกู้ 500 ลบ.ขายรายใหญ่ 25-27 ต.ค.นี้
MK ออกหุ้นกู้ 500 ลบ. อายุ 5 ปี ชูดอกเบี้ย 4% ต่อปี เสนอขายรายใหญ่ 25-27 ต.ค.นี้
17 ต.ค. 2559

บริษัทมั่นคงเคหะการ จำกัด (มหาชน) หรือ MK ระบุว่าบริษัทได้ยื่นแบบแสดงรายการต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัทมูลค่าไม่เกิน 500 ล้านบาท อายุ 5 ปี ครบกำหนดไถ่ถอนปี พ.ศ.2564 กำหนดอัตราดอกเบี้ยคงที่ร้อยละ 4 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบันและผู้ลงทุนรายใหญ่ มีระยะเวลาจองซื้อระหว่างวันที่ 25-27 ต.ค. 59 ผ่านธนาคารซีไอเอ็มบี ไทย ซึ่งเป็นผู้จัดการการจัดจำหน่ายหุ้นกู้
สำหรับมีวัตถุประสงค์ในการออกหุ้นกู้ครั้งนี้เพื่อใช้เป็นเงินทุนหมุนเวียนในการดำเนินธุรกิจ และ/หรือ รองรับการลงทุนของบริษัททั้งในปัจจุบันและการลงทุนทุนที่จะเกิดขึ้นในอนาคต
ทั้งนี้ อันดับความน่าเชื่อถือของผู้ออกหุ้นกู้ที่ BBB โดยบริษัท ทริสเรทติ้ง จำกัด เมื่อวันที่ 10 ก.พ.59 